Document ID: 32014R0725

REGULAMENTUL DE PUNERE ÎN APLICARE (UE) NR. 725/2014 AL COMISIEI
din 30 iunie 2014
de modificare a Regulamentului (CE) nr. 499/96 al Consiliului în ceea ce privește noile contingente tarifare ale Uniunii pentru anumiți pești și produse pescărești originare din Islanda
COMISIA EUROPEANĂ,
având în vedere Tratatul privind funcționarea Uniunii Europene,
având în vedere Regulamentul (CE) nr. 499/96 al Consiliului din 19 martie 1996 privind deschiderea și modul de administrare a contingentelor tarifare ale Uniunii pentru anumiți pești și anumite produse pescărești originare din Islanda (1), în special articolul 5 alineatul (1) litera (b),
întrucât:
(1)
Prin Decizia 2014/343/UE a Consiliului (2) s-au aprobat semnarea și aplicarea provizorie a unui protocol adițional la Acordul dintre Comunitatea Economică Europeană și Islanda ca urmare a aderării Republicii Croația la Uniunea Europeană.
(2)
Protocolul adițional prevede două noi contingente tarifare pentru punerea în liberă circulație în Uniunea Europeană a langustinelor congelate sau a fileurilor proaspete sau refrigerate de sebastă originare din Islanda.
(3)
Pentru a implementa noile contingente tarifare este necesară modificarea Regulamentului (CE) nr. 499/96.
(4)
Noile contingente tarifare ar trebui să se aplice pe o perioadă de douăsprezece luni. În conformitate cu Decizia 2014/343/UE, acestea urmează să se aplice de la data aplicării provizorii a protocolului adițional. Prin urmare, prezentul regulament ar trebui să se aplice de la aceeași dată.
(5)
Măsurile prevăzute în prezentul regulament sunt conforme cu avizul Comitetului Codului vamal,
ADOPTĂ PREZENTUL REGULAMENT:
Articolul 1
În anexa la Regulamentul (CE) nr. 499/96 se adaugă următoarele rânduri:
„09.0813
0304 49 50
Fileuri de sebastă (Sebastes spp.), proaspete sau refrigerate
De la 1.8.2014 la 31.7.2015
100
0
09.0814
0306 15 90
Homari norvegieni (Nephrops norvegicus), congelați
De la 1.8.2014 la 31.7.2015
60
0”
Articolul 2
Prezentul regulament intră în vigoare în ziua următoare datei publicării în Jurnalul Oficial al Uniunii Europene.
Se aplică de la 1 august 2014.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 30 iunie 2014.

Labels: 3
18
17
6